
Kadastiku tn 23 ja Kadastiku tn 39 
maa- alade detailplaneeringu 
kehtestamine
1.  Asjaolud ja menetlemise käik

Detailplaneeringu algatamise ettepaneku on esitanud SA Narva Tööstuspark juhatuse liikme Vadim Orlov´i isikus.  Planeeringu koostamine algatati Narva Linnavolikogu 11.02.2010 otsusega nr 17, millega kinnitati ka planeeringu lähteülesanne.
Detailplaneeringu 
koostamise eesmärgiks on planeeritavale maa-alale ehitusõiguse määramine logistika- ja tööstuspargi rajamiseks (kruntide täisehitusprotsent on kuni 50%), kruntide moodustamine, krundipiiride täpsustamine, liikluskorralduse (juurdepääsude ja parkimise) lahendamine, maa-ala heakorrastuse ja haljastuse korraldamine, tehnovõrkude asukoha määramine ning nendega varustamisega lahendamine.  Hetkel on krundid riigi omandis.
Planeeritava ala pindala on ca 70 ha. Planeeritav ala asub Narva linnas Elektrijaama linnaosas, tootmishoonete vahetus läheduses. 
Arhitektuuri- ja Linnaplaneerimise Amet on kooskõlastanud planeeringu 25.10.2010.
Narva Linnavolikogu 04.11.2010 otsusega nr 146 võeti planeeringu vastu ning suunati avalikule väljapanekule.
Planeeringu avalik väljapanek toimus 22.11.2010 – 06.12.2010 ning avalik arutelu 06.12.2010. Selle aja jooksul ei laekunud ühtegi ettepanekut ega protesti. 

Detailplaneering ei sisalda kehtiva Narva linna üldplaneeringu ega Narva linna tööstuspiirkonna osa üldplaneeringu muutmise ettepanekut.
2. Õiguslikud alused
Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2 kohaselt on detailplaneeringu kehtestamine Volikogu pädevuses ja kehtestatakse vastavalt Planeerimisseaduse § 24 lõikele 3 ja § 25 lõigetele 4 ja 7.
3. Otsus

Kehtestada Narva linna Kadastiku tn 23 ja Kadastiku tn 39 maa-alade detailplaneering pindalaga ca 70 ha, Projektibüroo BF OÜ töö nr 090917-001 (vastavalt lisatud detailplaneeringu põhijoonisele – Lisa 1).

4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid. 
4.2. Otsus jõustub teatavaks tegemisest.
4.3. Otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

